5.pielikums

Priekules novada pašvaldības domes

2016.gada 28.janvāra sēdes protokolam Nr.2, 6.



**LATVIJAS REPUBLIKA**

# PRIEKULES NOVADA PAŠVALDĪBAS DOME

Reģistrācijas Nr. 90000031601, Saules iela 1, Priekule, Priekules novads, LV-3434, tālrunis 63461006, fakss 63497937, e-pasts: dome@priekulesnovads.lv

**LĒMUMS**

Priekulē

2016.gada 28.janvārī Nr.2

**6.**

**Par Priekules novada pašvaldības autoceļu fonda izlietošanas vidējā termiņa programmas 2016.-2018.gadam apstiprināšanu**

Pamatojoties uz likuma „Par pašvaldībām” 15.panta 2.apakšpunktu, kas nosaka, ka pašvaldībām ir autonomā funkcija gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana), Ministru kabineta 11.02.2008.noteikumu Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 24.punktu, kas nosaka, ka pašvaldību speciālo budžetu – ceļu un ielu fondu – izlieto atbilstoši pašvaldību apstiprinātām vidēja termiņa programmām (trijiem gadiem),

**atklāti balsojot** **PAR - 13** deputāti (Malda Andersone, Inita Rubeze, Arnis Kvietkausks, Inese Kuduma, Rigonda Džeriņa, Vaclovs Kadaģis, Andis Eveliņš, Mārtiņš Mikāls, Ainars Cīrulis, Vija Jablonska, Arta Brauna, Gražina Ķervija, Andris Džeriņš); **PRET - nav; ATTURAS - nav;** Priekules novada pašvaldības dome **NOLEMJ**:

1. Apstiprināt Priekules novada pašvaldības autoceļu fonda izlietošanas vidējā termiņa programmu 2016.-2018.gadam.
2. Noteikt, ka programma ir precizējama katru gadu atbilstoši faktiski pieejamajam finansējumam kārtējam gadam.
3. Kontroli par lēmuma izpildi uzdot Priekules novada pašvaldības izpilddirektoram Andrim Razmam.

Pielikumā: Priekules novada pašvaldības autoceļu fonda izlietošanas vidējā termiņa programma 2016.-2018. gadam uz 1 lp.

Pašvaldības domes priekšsēdētāja V.Jablonska



**LATVIJAS REPUBLIKA**

# PRIEKULES NOVADA PAŠVALDĪBAS DOME

Reģistrācijas Nr. 90000031601, Saules iela 1, Priekule, Priekules novads, LV-3434, tālrunis 63461006,

fakss 63497937, e-pasts: dome@priekulesnovads.lv

**APSTIPRINĀTS**

Ar Priekules novada pašvaldības domes

28.01.2016. sēdes lēmumu

(protokols Nr.2,6.)

**Priekules novada pašvaldības autoceļu fonda izlietošanas vidējā termiņa programma 2016.-2018.gadam**

|  |  |  |  |
| --- | --- | --- | --- |
| **Plānotie darbi** | **2016.gadā EUR** | **2017.gadā EUR** | **2018.gadā EUR** |
| Autoceļu un ielu ikdienas uzturēšana (grants seguma uzturēšana, caurteku atjaunošana, atlīdzība strādniekiem, degvielas iegāde ikdienas uzturēšanas darbiem, sniega tīrīšanas pakalpojumi, ceļa klātnes planēšanas pakalpojumi, asfalta/betona seguma bedrīšu remonts utml.) | 197690 | 246454 | 246454 |
| Autoceļu un ielu periodiskā uzturēšana (asfalta/betona seguma atjaunošana) | 89690 |
| Satiksmes drošības uzlabošana (ceļa zīmju uzstādīšana un uzturēšana, apgaismojuma izbūve un uzturēšana) | 36536 |
| Pārējie izdevumi (bankas pakalpojumi, rezerves daļu un aprīkojuma iegāde, ceļu apsekošana) | 22924 |
| **Kopā** | **346660** | **246454** | **246454** |

Pašvaldības domes priekšsēdētāja Vija Jablonska